Gŵyl Ifan

Noswyl Sant Ioan, sy’n dechrau ar fachlud haul ar 23 Mehefin, yw noswyl dydd gŵyl Sant Ioan Fedyddiwr. Yng Nghymru gelwir y digwyddiad yn Ŵyl Ifan - mae "Ifan" yn amrywiad o'r enw "Ioan" yn y Gymraeg. Dyma un o’r ychydig ddyddiau gwledd sy’n nodi genedigaeth sant, yn hytrach na’u marwolaeth. Dywed Efengyl Luc fod Ioan wedi ei eni chwe mis cyn Iesu; felly, trefnwyd gwledd Ioan Fedyddiwr ar 24 Mehefin, chwe mis cyn y Nadolig. Yn y calendr Rhufeinig, 24 Mehefin oedd dyddiad heuldro'r haf, ac mae cysylltiad agos rhwng Noswyl Sant Ioan a dathliadau Canol haf neu Heuldro'r Haf, yn Ewrop. Mae traddodiadau yn debyg i rai Calan Mai ac yn cynnwys coelcerthi, gwledda, gorymdeithiau, gwasanaethau eglwysig, a chasglu planhigion gwyllt.